《和苏员外寓直》
唐代·乔知之

自昔重为郎，伊人练国章。三旬登建礼，五夜直明光。

墨草尚书奏，衣飘侍御香。开轩竹气静，拂簟蕙风凉。

晓漏离阊阖，鸣钟出未央。从来宿台上，天子贵文强。

作者简介：乔知之，唐（公元？年至六九七年）名不详，同州冯翊人。生年不详，卒于唐武后神功元年。与弟侃、备并以文词知名，知之尤有俊才，所作诗歌，时人多吟咏之。武后时，除右补阙。迁左司郎中。有婢名窈娘，美丽善歌舞，为武承嗣所夺。知之怨惜，因作绿珠篇以寄情，密送于窈娘。窈娘感愤，投井自杀。承嗣于衣带中见其诗，大恨，因讽酷吏罗织诛之。